|  |
| --- |
| **יש לערוך ערך זה**. הסיבה היא: **תרגמת**. |
| אתם מוזמנים לסייע ולערוך את הערך. אם לדעתכם אין צורך בעריכת הערך, ניתן להסיר את התבנית. |

**מועדון הכדורגל סאו פאולו** (בפורטוגזית: **São Paulo Futebol Clube**) הוא קבוצת כדורגל מהעיר סאו פאולו, בירת מדינת סאו פאולו שבברזיל. הקבוצה סאו פאולו היא אחת מארבע הקבוצות הגדולות במדינת סאו פאולו (ואחת משלוש הגדולות בעיר סאו פאולו) לצד קורינתיאנס, פלמיירס וסאנטוס. היא אחת הקבוצות המצליחות ביותר בברזיל, כשהיא אלופת העולם פעם אחת, זוכת הגביע הביניבשתי פעמיים, זוכת גביע ליברטדורס שלוש פעמים, אלופת ליגת העל הברזילאית שש פעמים ואלופת סאו פאולו 21 פעמים. לסאו פאולו יש כ-16 מיליון אוהדים, שהם קהל האוהדים השלישי בגודלו בברזיל, אחרי פלמנגו וקורינתיאנס.

היסטוריה
--------

בשלהי שנות ה-20, התמקצע הכדורגל במדינת סאו פאולו, ורבות מהקבוצות שקודם לכן התנגדו לתהליך נסגרו. ברקע זה, הוקם מועדון הכדורגל סאו פאולו ב-25 בינואר 1930, כאיחוד של שרידי הקבוצות "קלובּ אתלטיקו פאוליסטנו" (Club Athletico Paulistano) ו"אסוסיאסאו אתלטיקה דאס פלמיירס" (Associação Atlética das Palmeiras).

ה"פאוליסטנו" הוא מועדון אליטיסטי הקיים עד היום, וקבוצת הכדורגל שלו הייתה הטובה בסאו פאולו - לזכותה היו 11 זכיות באליפות סאו פאולו, יותר מלכל קבוצה אחרת ב-1930. אך על אף שזכתה גם באליפות האחרונה שהשתתפה בה, אליפות סאו פאולו 1929, המועדון החליט לסגור את מחלקת הכדורגל שלו לקראת 1930.

"אתלטיקה דאס פלמיירס" היה מועדון כדורגל, שנכנס לחובות עקב סירובו להתמקצע, בעת התמקצעות הכדורגל במדינת סאו פאולו, ונסגר ב-1930.

גורמים משתי קבוצות הכדורגל החליטו לשלב ידיים, ולייסד מועדון חדש עם קבוצת כדורגל מקצועית. רוב השחקנים וחלק מסגל פאוליסטנה הצטרפו לקבוצה, והמועדון ירש את מגרשה הביתי של אתלטיקה דאס פלמיירס, אצטדיון בשם "שאקרה דה פלורסטה" (וילת היער). בשל שם האצטדיון, כינויה של הקבוצה בשנותיה הראשונות היה "סאו פאולו של היער". סאו פאולו החליטה לאמץ את הצבעים שחור ולבן של הפאוליסטנו ולאחדם עם צבעי דאס פלמיירס, אדום לבן, ליצירת טריקולור של שחור, אדום ולבן.

בשנת היווסדה, 1930, סיימה הקבוצה במקום השני באליפות סאו פאולו ובשנת 1931 זכתה הקבוצה לראשונה באותה התחרות. בשנת 1933 שיחקה הקבוצה את משחקה הרשמי הראשון בברזיל- 1-5 נגד סנטוס.

בשל טעויות רבות של הצוות הניהולי של הקבוצה בשנותיה הראשונות הקבוצה נכנסה לחובות גדולים ונאלצה להתאחד עם קבוצת קלאב דה רגאטאס טיאטה. מחלקת הכדורגל של המועדון נסגרה ב-14 במאי 1935. רק לאחר האיחוד הוקמה מחדש קבוצה בשם "גרמיו טריקולור" ששונה שמה ל"**קלאב אתלטיקו סאו פאולו**" ב-4 ביוני 1935 ולבסוף שונה שמה ל"מועדון הכדורגל סאו פאולו" ב-16 בדצמבר באותה השנה. הקבוצה החדשה הייתה מאוד פופולרית בסאו פאולו, אך לא זכתה להצלחה רבה, ולכן נעשה איחוד נוסף, הפעם עם אסטודאנטס פאוליסטה משכונת מוקה שבעיר. לאחר איחוד זה זכתה הקבוצה באליפות המקומית בעונת 1938.

בשנת 1942 רכשה סאו פאולו את אחד השחקנים היקרים בברזיל דאז, לאונידאס דה סילבה, במטרה לזכות בתואר אלופת סאו פאולו שנית. ההשקעה אכן הצליחה והקבוצה זכתה באליפות המדינה ב-1943. עד פרישתו של לאונידאס ב-1950, זכתה סאו פאולו בעוד ארבע אליפויות סאו פאולו - בשנים 1945, 1946, 1948 ו-1949.

בשנות ה-50 החל המועדון בבניית אצטדיון חדש, אצטדיון מורומבי, ורוב תקציב הקבוצה הושקע בבניית האצטדיון. השקעה זו באה על חשבון סגל השחקנים, והקבוצה לא זכתה בשום תואר בין 1957 ו-1970. בשנות ה-50 זכתה הקבוצה בשתי אליפויות סאו פאולו - בשנים 1953 ו-1957.

עם השלמתו של אצטדיון המורומבי ב-1970, חזרה סאו פאולו לזכות בתארים. היא זכתה באליפות סאו פאולו ב-1970, 1971 ו-1975 ובליגת העל בפעם הראשונה ב-1977. כמו כן, היא הגיעה למקום השני בגביע ליברטדורס 1974.

צבעי המועדון
------------

כאשר התאחדו פאוליסטנו ופלמיירס, גם צבעי המועדונים התאחדו (פאוליסטנו שיחקה באדום ולבן ואילו פלמיירס שיחקה בשחור ולבן) וביחד נבחרו צבעי המועדון ל-שחור-אדום-לבן.

צבעי הקבוצה גם סימלו את שלוש קבוצות האוכלוסייה שהיו קיימות בברזיל באותה התקופה (האדום סימל את צבע עורם של האינדיאנים, ילידי ברזיל, הלבן סימל את צבע עורם של האירופאים שהגיעו לברזיל כדי ליישבה והשחור סימל את צבע עורם של האפריקאים שהובאו לברזיל על ידי האירופאים).

שחקנים מפורסמים
---------------

|  |  |  |  |
| --- | --- | --- | --- |
| * ברזילברזיל לאונידאס דה סילבה
* ברזילברזיל אמורוסו
* ברזילברזיל ארתור פרידנרייך
* ברזילברזיל באואר
* ברזילברזיל הילדרלדו בליני
* ברזילברזיל ז'רסון
* ברזילברזיל מאריניו שאגאס
* ברזילברזיל קאקה
* ברזילברזיל לאונרדו
* ברזילברזיל לואיס פביאנו
* ברזילברזיל קאפו
* ברזילברזיל קארקה
 | * ברזילברזיל אוסקר
* ברזילברזיל דנילסון
* ברזילברזיל מילר
* ברזילברזיל ריקארדיניו
* ברזילברזיל זה סרגיו
* ברזילברזיל אדמילסון גומז
* אורוגוואיאורוגוואי פאבלו פורלאן
* אורוגוואיאורוגוואי דייגו לוגאנו
* אורוגוואיאורוגוואי דאריו פריירה
* אורוגוואיאורוגוואי פדרו רוצ'ה
 |  | * ברזילברזיל רוז'ריו סני
* ברזילברזיל זטי
* ברזילברזיל מאורו ראמוס
* ברזילברזיל ואלדיר פרס
* ברזילברזיל ריקארדו רושה
* ברזילברזיל סיסיניו
* ברזילברזיל סרז'יניו
* ברזילברזיל ראיי
* ברזילברזיל זיזיניו
* ברזילברזיל דני אלבס
* ספרדספרד חואנפראן
* ברזילברזיל אדר מיליטאו
* ברזילברזיל קאסמירו
* ארגנטינהארגנטינה אמיליאנו ריגוני
 |

תארים
-----

* **אליפות העולם למועדונים** **(1)**:
	+ 2005
* **הגביע הביניבשתי** **(2)**:
	+ 1992, 1993
* **גביע ליברטדורס** **(3)**:
	+ 1992, 1993, 2005
* **גביע סודאמריקנה (1)**:
	+ 2012
* **סופר קאפ דרום אמריקאי (2)**:
	+ 1993, 1994
* **סופרקופה סודאמריקנה (1)**:
	+ 1993
* **גביע קונמבול (1)**:
	+ 1994
* **אליפות ברזיל** **(6)**:
	+ 1977, 1986, 1991, 2006, 2007, 2008, 2023
* **אליפות מחוז סאו פאולו** **(22)**:
	+ 1931, 1943, 1945, 1946, 1948, 1949, 1953, 1957, 1970, 1971, 1975, 1980, 1981, 1985, 1987, 1989, 1991, 1992, 1998, 2000, 2005, 2021

קישורים חיצוניים
----------------

ויקישיתוף מדיה וקבצים בנושא **סאו פאולו (כדורגל)** בוויקישיתוף
* אתר האינטרנט הרשמי של סאו פאולו
* סאו פאולו, ברשת החברתית פייסבוק

* סאו פאולו, ברשת החברתית אקס (טוויטר)

* סאו פאולו, ברשת החברתית אינסטגרם

* סאו פאולו, ברשת החברתית טיקטוק

* סאו פאולו, סרטונים בערוץ היוטיוב

* פרופיל, באתר Transfermarkt

* פרופיל, באתר Soccerway

* פרופיל, באתר FootballDatabase.eu
* סאו פאולו, באתר אנציקלופדיה בריטניקה (באנגלית)

הערות שוליים
------------

1. ↑  Um em cada três torce para Flamengo ou Corinthians, aponta Datafolha - 01/08/2014 - Esporte - Folha de S.Paulo, web.archive.org, ‏2014-08-02

| ברזילברזיל ליגת העל הברזילאית, עונת 2021 |
| --- |
| 

|  |
| --- |
| אינטרנסיונל • אמריקה פוטבול קלוב (בלו הוריזונטה) • אתלטיקו גויאניינסה • אתלטיקו מיניירו • אתלטיקו פרנאאנסה • באהיה • גרמיו • ז'ובנטודה • סאו פאולו  סנטוס • סיארה • פורטלזה • פלומיננסה • פלמיירס • פלמנגו • קויאבה • קרוזיירו • רד בול ברגנטינו • רסיפה (כדורגל) • שאפקואנסה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311765105171
* VIAF: 159555408
* WorldCat: lccn-n88200448

 |